***Óravázlat***

A pedagógus neve: Ferenczi Roland

Osztály: 5. b

Tantárgy: Történelem

Témakör: A középkori Európa

Az óra témája: A lovagi életmód

Óra típusa: Új ismeretet feldolgozó óra

Az óra cél- és feladatrendszere: kommunikációs készség, olvasási készség, lényeglátás, véleményformálás, érvelés, mások véleményének meghallgatása, szociális és állampolgári kompetencia fejlesztése.

Az óra didaktikai feladatai:

* **Nevelési**: *Mások véleményének meghallgatása, saját gondolatok kinyilvánítása, önálló ismeretszerzés, lényegkiemelés, érvelés.*
* **Oktatási/didaktikai**: *A lovagi életmód, fegyverek, páncélok.*
* **Pedagógiai/pszichológiai**: *Motiválás, differenciálás és individualizálás, problémafelvetés és problémaszituáció megteremtésének módszerei.*

Tantárgyi kapcsolatok: földrajz, honismeret

Felhasznált források: (TK./ Mf. Szitakötő c. folyóirat 2019/ 1 sz.)

Tanórát megelőző tevékenységek: Felkészülés a tanórára. A folyóiratok kiosztása. Képek másolása a csoportfeladathoz.

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő-keret** | **Tartalom, tanulói tevékenység** | **A pedagógus tevékenysége** | **Célok, feladatok** | **Módszerek** | **Tanulói munkaformák** | **Eszközök** | **Megjegyzések** |
| 2 perc | **Szervezés, előkészítés**: a hetes jelentése, a napló beírása | A napló beírása |  |  |  |  |  |
| 5 perc | A folyóirat 12-13. o. található, A patkószeg és a történelem c. szöveg elolvasása.Abból az állításból induljunk ki, hogy egy abszolutista uralkodó mindent megtehet. | Tanári kérdésekkel segítve felidézni a szöveg lényeges pontjait. | A tanult ismeretek felidézése, felmérése. | Tanári kérdések. | Frontális munka. | Szitakötő folyóirat,füzet. |  |
| 20 perc | Alakítsunk ki 5 fős csoportokat, minden csoport tagjai kapjanak egy-egy folyóiratot, tanulmányozzák át a szöveget és készítsék el a csoportfeladatokat.A csoportalakítás során ügyeljünk a szerepek kiosztására, felelősök kijelölésére. | A feladat megfogalmazása. Folyamatos ellenőrzés. Tanári magyarázat. Szöveg felolvasása, ha szükséges. | A lényeglátás, az összefüggések felfedezése. | Csoportos gondolkodás. Ismeretek megszerzése, felidézése. Megbeszélés. | Csoport munka. | Szitakötő folyóirat, papír. |  |
| 10 perc | A csoportok elkészített produktumainak bemutatása.  | A csoportok közti kommunikáció segítése. | A kommunikációs készség fejlesztése, az esetleges viták kezelése. | Beszámoló. | Csoport munka.Egyéni munka. |  |  |
| 5 perc | Az elhangzottak értékelése, összegzése. Akár rövid vázlat is készülhet a füzetbe az elhangzottakkal kapcsolatban.  | Ellenőrzés, jutalmazás. | Önellenőrzés. | . | Egyéni munka.Frontális munka. |  |  |
| 3 perc | A tanóra lezárása: Összefoglalás, megbeszélés, hogy miért is volt hasznos számukra a mai óra. | Irányított kérdésekkel felidézni az órán elhangzottakat. | Összefoglalás. Saját véleményformálás. | Tanári kérdések. | Frontális munka. | . |  |

**1. csoport:** Az olvasott szöveg alapján készítsetek egy toborzó plakátot a francia seregnek, melyben a lovagi életet népszerűsítitek. Térjetek ki a felsorolt fegyverekre, fegyvernemekre, egészítsétek ki a tankönyvben található leírással, ha szükséges.

**2. csoport:** Készítsetek egy korabeli újsághírt egy francia újságnak a crécy csatáról, fogalmazzátok át a folyóirat szövegét ismerve a csata kimenetelét.

**3. csoport:** Készítsetek egy korabeli újsághírt egy angol újságnak a crécy csatáról, fogalmazzátok át a folyóirat szövegét ismerve a csata kimenetelét.

**4. csoport:** A borítékban képeket találtok melyeken a korabeli lovagi öltözet egyes darabjai láthatók, nevezzétek meg őket és ragasszátok a papírra az ember alak mellé, majd kössétek oda ahol viselték.

(A lenti képet vágjuk ki és tegyük borítékba.)

****